ЭРҮҮЛ МЭНДИЙН САЙДЫН ТУШААЛЫН ТӨСӨЛ

Журам батлах тухай

Монгол Улсын Засгийн газрын тухай хуулийн 24 дүгээр зүйлийн 2 дахь хэсэг, Эрүүл мэндийн тухай хуулийн 8 дугаар зүйлийн 8.1.3, 8.1.13 дэх хэсгийг тус тус үндэслэн ТУШААХ нь:

1. “Алсын дуудлагаар эмнэлгийн тусламж, үйлчилгээг үзүүлэх журам”-ыг нэгдүгээр, “Алсын дуудлагын бэлэн байдлын хяналтын хуудас”-ыг хоёрдугаар хавсралтаар тус тус баталсугай.
2. Журмын хэрэгжилтийг хангаж ажиллахыг бүх шатны эрүүл мэндийн байгууллагын дарга, захирал, аймаг, нийслэлийн Эрүүл мэндийн газрын дарга нарт үүрэг болгосугай.
3. Алсын дуудлагаар эмнэлгийн тусламж, үйлчилгээ үзүүлэх үйл ажиллагааг нэгдсэн удирдлага, зохион байгуулалтаар хангаж ажиллахыг Эмнэлгийн тусламжийн бодлогын газрын /Р.Гантуяа/-т даалгасугай.
4. Тушаалын хэрэгжилтэд хяналт тавьж ажиллахыг Салбарын хяналтын газар /О.Энхболд/ үүрэг болгосугай.
5. Энэхүү тушаал батлагдсантай холбогдуулан Эрүүл мэндийн сайдын 2014 оны 08 дугаар сарын 11-ний өдрийн “Алсын дуудлага, явуулын эмнэлгийн талаар авах арга хэмжээний тухай” 263 дугаар тушаалыг хүчингүй болсонд тооцсугай.

САЙД Т.МӨНХСАЙХАН

Эрүүл мэндийн сайдын 2025 оны ..... дугаар сарын ...... -ны өдрийн ..... дугаар тушаалын нэгдүгээр хавсралт

**АЛСЫН ДУУДЛАГААР ЭМНЭЛГИЙН ТУСЛАМЖ, ҮЙЛЧИЛГЭЭ ҮЗҮҮЛЭХ ЖУРАМ**

**Нэг. Нийтлэг үндэслэл**

* 1. Эрүүл мэндийн анхан шатны байгууллагаас, бүсийн оношилгоо эмчилгээний төв, нэгдсэн эмнэлэгт (цаашид аймгийн эмнэлэг гэх) аймаг, дүүргийн эмнэлгээс төрөлжсөн мэргэшлийн эмнэлэгт яаралтай тусламжийн дуудлага өгөх, хүлээн авах, мэргэжил аргазүйн дэмжлэг үзүүлэх, очиж тусламж, үйлчилгээ үзүүлэхтэй холбогдсон үйл ажиллагааг энэхүү журмаар зохицуулна.
  2. Алсын дуудлагаар эмнэлгийн тусламж, үйлчилгээ үзүүлэхдээ өвчтөний эрхийг дээдлэн, нууцлал, аюулгүй байдал болон тусламж, үйлчилгээний тасралтгүй байдлыг хангаж ажиллана.
  3. Энэхүү журмын дагуу алсын дуудлагаар эмнэлгийн тусламж, үйлчилгээ үзүүлэх үйл ажиллагаанд холбогдох хууль, тогтоол, журам, жагсаалт, тусламж, үйлчилгээнд мөрдөгдөх эмнэлзүйн заавар, стандартыг баримтална.

**Хоёр. Алсын дуудлага хүлээн авч, зохицуулах байгууллагын чиг үүрэг**

* 1. Лавлагаа шатлалын эмнэлгүүдийн дарга, захирал нь алсын дуудлагыг хүлээн авах мэргэжилтэн (цаашид дуудлага зохицуулагч гэх), дуудлагын дагуу очиж ажиллах эмнэлгийн мэргэжилтний хуваарийг сар бүрээр гарган, эрүүл мэндийн байгууллагын онцлог, зохион байгуулалтыг журмаар батална.
  2. Алсын дуудлага хүлээн авах, холбогдох мэдээллийг хүргүүлэх утас, цахим хаягийг байгууллагын цахим хуудсанд илт тод байршуулна.
  3. Алсын дуудлагад явах эмнэлгийн мэргэжилтэн, ажилтныг (цаашид баг гэх) 2 цагийн дотор бэлэн болгож, шуурхай зохион байгуулах үүргийг аймаг болон төрөлжсөн мэргэшлийн эмнэлгийн эмчилгээ эрхэлсэн орлогч дарга/эмнэлзүй эрхэлсэн дэд захирал хариуцна.
  4. Шаардлагатай тохиолдолд алсын дуудлагад нөхөн томилгоо болон нэмэлтээр эмч, эмнэлгийн мэргэжилтнийг томилж, эм, тариа тоног төхөөрөмжийн бэлэн байдлыг хангах ажлыг эмчилгээ эрхэлсэн орлогч дарга/эмнэлзүй эрхэлсэн дэд захирал зохион байгуулна.
  5. Алсын дуудлага гүйцэтгэж ирсэн эрүүл мэндийн ажилтныг дуудлагаас ирсэн өдөр ажлаас чөлөөлж, амралт олгоно.
  6. Дуудлага зохицуулагч нь алсын дуудлагын талаарх мэдээллийг холбогдох албан тушаалтанд 15 минутын дотор мэдэгдэж, төрөлжсөн мэргэшлийн эмчийг томилуулах, телемедицинээр эсвэл утсаар эмнэлзүйн зөвлөө өгөх асуудлыг зохицуулна.
  7. Алсын дуудлагыг хүлээн авахад холбогдох анхан шатны бүртгэлийн маягтыг ашиглах бөгөөд холбогдох материал (өвчний түүх, лабораторийн болон багажийн шинжилгээний хариу, эмч нарын хамтарсан зөвлөгөөний шийдвэрийн баталгаажсан хувилбар гм)-ыг албан ёсны цахимаар хүлээн авна.
  8. Дуудлага зохицуулагч нь алсын дуудлагад ажиллах жолооч эрүүл мэндийн хяналтын хуудсаар үзлэг хийлгэсэн байдалд хяналт тавьж, ажилд гарах асуудлыг шийдвэрлүүлнэ.
  9. Алсын дуудлагын тээврийн хэрэгсэл нь эмнэлгийн мэргэжилтний аюулгүй байдлыг хангасан, туулах чадвартай байна.
  10. Дуудлага дуудсан байгууллага болон дуудлага зохицуулагч нар цаг агаарын урьдчилан сэргийлэх мэдээгээр байгалийн онц ноцтой гамшигт үзэгдэл, өндөр эрсдэлтэй нөхцөл байдлыг харгалзан багийг эрсдэлээс сэргийлэх арга хэмжээг удирдлагатай зөвшилцөн зохицуулалт хийнэ.
  11. Дуудлага дуудсан байгууллага болон дуудлага зохицуулагч нар дуудлагад яваа багтай холбогдож байршлын мэдээлэл, 2 талаас замын бартаа, цаг агаарын байдлыг мэдээллийг солилцож байна.
  12. Дуудлага зохицуулагч нь дуудлагын болон томилолтын хуудас, жолооч тээврийн хэрэгслийн үзлэгийн хуудасны бичилтэд хяналт тавьж, эмнэлгийн эмчилгээ эрхэлсэн орлогч/ эмнэлзүй эрхэлсэн дэд захиралд танилцуулна.
  13. Эрүүл мэндийн байгууллага алсын дуудлагын сарын тайланг дараа сарын ажлын эхний өдөр цаасаар болон файлаар Эрүүл мэндийн хөгжлийн төвд өгнө.
  14. Дуудлага зохицуулагч нь нийтээр амрах, баяр ёслолын өдрүүдэд Эрүүл мэндийн яам болон Эрүүл мэндийн хөгжлийн төв, Эрүүл мэндийн газрын хариуцлагатай жижүүрт алсын дуудлагын шуурхай мэдээллийг хүргэнэ.
  15. Дуудлага зохицуулах байгууллага нь алсын дуудлагад явах эмч, эмнэлгийн мэргэжилтэн, ажилтанд цаг агаарын эрс тэс нөхцөлд хэрэглэх нэмэлт дулаан хувцас, хэрэглэл, холбооны хэрэгслээр хангах асуудлыг хариуцна.
  16. Алсын дуудлагын тээврийн хэрэгслийн хяналт, техникийн аюулгүй, бэлэн байдал, засвар үйлчилгээ, автопаркийн ашиглалттай холбоотой асуудлыг дуудлага зохицуулагч байгууллага хариуцна.
  17. Алсын дуудлага гүйцэтгэсэн байгууллага Эрүүл мэндийн даатгалын үндэсний зөвлөлийн холбогдох журмын дагуу санхүүжилт авна.

**Гурав. Алсын дуудлага дуудах**

* 1. Аймгийн эмнэлэг нь эмч нарын зөвлөгөөн хийж, өвчтөний биеийн байдлын үнэлгээнд үндэслэн төрөлжсөн мэргэшлийн эмнэлгээс зөвлөгөө авах эсэхийг шийдвэрлэж, тусламж, үйлчилгээний чиглэлээр мэргэжил аргазүйн дэмжлэг үзүүлэх байгууллагад хандана.
  2. Аймгийн эмнэлэг, төрөлжсөн мэргэшлийн эмнэлэг зөвлөгөө өгөх, алсын дуудлагаар очих, эмнэлэг хооронд шилжүүлэх асуудлыг хамтран шийдэж, зохицуулалтыг шуурхай зохион байгуулна.
  3. Аймгийн нэгдсэн эмнэлэг, бүсийн оношилгоо эмчилгээний төвд үзүүлэх боломжтой тусламж, үйлчилгээ болон ар гэрийн хүсэлтийг үндэслэн алсын дуудлага дуудахыг хориглоно.
  4. Алсын түргэн тусламжийн дуудлагаар очсон багт эмчлэгч эмч өвчтөний мэдээллийг танилцуулах, шаардлагатай тохиолдолд мэс заслын эмч, эрчимт эмчилгээний ба мэдээгүйжүүлгийн эмч, лаборатори, дүрс оношилгооны эмч, эмийн санч зэрэг холбогдох мэргэжилтнийг бэлэн байлгана.
  5. Алсын дуудлагаар очсон багийн амрах байр, халуун хоол, унд, тээврийн хэрэгслийн дулаан гражаар хангах асуудлыг дуудлага дуудсан эрүүл мэндийн байгууллага хариуцна.
  6. Байршлын хувьд ойрхон 2 дуудлага ирсэн тохиолдолд дуудлага өгсөн хол байршилтай эрүүл мэндийн байгууллага тээврийн хэрэгслийг угтуулан гаргаж товлосон газраас эмч, багийг авч, буцааж хүргэх үүрэг хүлээнэ.
  7. Тусламж, үйлчилгээний онцлогоос хамаарч журмын 3.6-д заасан тохиолдолд нэмэлт баг гаргаж болно.
  8. Алсын дуудлагад явах үед тээврийн хэрэгсэлд гэмтэл гарсан тохиолдолд дуудлага дуудсан эрүүл мэндийн байгууллага хамгийн ойр зайд байрлах эмнэлгээс тээврийн хэрэгсэл гарган, багийг дуудлагын газарт шуурхай хүргэх үүргийг хүлээнэ.

**Дөрөв. Алсын дуудлагад явах багийн үүрэг**

* 1. Алсын дуудлагад томилогдсон эмч, эмнэлгийн мэргэжилтэн дуудлагын мэдээлэлтэй танилцаж, өвчтөний эмчлэгч эмчтэй урьдчилан холбогдон зөвлөгөө мэдээлэл өгч, 2 цагийн дотор явах бэлтгэлийг хангаж дууссан байна.
  2. Алсын дуудлагын баг ослын болон хариуцлагын даатгал, амь насны даатгалыг тухайн эрүүл мэндийн байгууллага хариуцаж даатгуулсан байна.
  3. Алсын дуудлагын баг ажил үүргээ гүйцэтгэх үедээ нэр албан тушаал, яаралтай тусламжийн таних тэмдэг бүхий ажлын тусгай хувцас/цамц, хүрэм/ өмсөнө.
  4. Алсын дуудлагаар очиж тусламж, үзүүлж буй эмч нар өвчтөнөөс албан бус төлбөр авахыг хориглоно.
  5. Алсын дуудлагын багийн жолооч нь мэргэжлээрээ 5-аас доошгүй жил тасралтгүй ижил, төстэй байгууллагад ажилласан, орон нутгийн газар зүй, замын байрлалыг мэддэг, дадлага, туршлагатай, амилуулах суурь тусламжийн сургалтад хамрагдсан, зам тээврийн осол, зөрчил гаргаж байгаагүй байгууллагын үндсэн жолооч байна.
  6. Жолооч нь алсын түргэн тусламжийн дуудлагад гapaxaac өмнө тээврийн хэрэгсэлд техникийн үзлэг хийж, алсын дуудлагын бэлэн байдлын хяналтыг тус журмын хоёрдугаар хавсралтад батлагдсан хуудасны заалт бүрийг үнэн зөв, бүрэн бөглөж, техникийн аюулгүй байдлыг хангаж ажиллана.
  7. Жолооч нь эpүүл мэндийн үзлэгт орж, алсын дуудлагын бэлэн байдлын хяналтын хуудсаар шаардлага хангасан тохиолдолд дуудлагад явна.
  8. Жолооч нь орон нутагт очих болон буцахдаа дуудлага зохицуулагч ажилтанд утсаар мэдэгдэнэ.
  9. Жолооч нь ээлжээс буухдаа тээврийн хэрэгсэлд үзлэг хийж, гражид байрлуулан, спидометрийн заалт, шатахууны үлдэгдлийг ажлын дэвтэрт тэмдэглэн, дуудлага зохицуулагчид хүлээлгэн өгнө.
  10. Алсын дуудлагын тээврийн хэрэгсэлд үйлчлүүлэгчийн асран хамгаалагч, дуудлагын багийн гишүүдээс бусад зорчигч авч явахыг хориглоно.

**Тав. Хариуцлага**

5.1. Хуваарьт алсын дуудлагад яваагүй, цаг хугацааг хүндэтгэх шалтгаангүй оройтуулсан тохиолдолд тухайн эмч, мэргэжилтэнд байгууллагын дотоод журам, холбогдох хууль, тогтоомжийн дагуу хариуцлага тооцно.

5.2. Эрүүл мэндийн үзлэг хийлгүй, алсын дуудлагын бэлэн байдлын хяналтын хуудсыг бөглөлгүйгээр жолоочийг дуудлагад гаргаж, үүний улмаас хохирол үүссэн бол дуудлага зохицуулагч ажилтан хариуцлага хүлээнэ.

Эрүүл мэндийн сайдын 2025 оны ..... дугаар сарын ..... .-ны өдрийн ..... дугаар тушаалын хоёрдугаар хавсралт

АЛСЫН ДУУДЛАГЫН БЭЛЭН БАЙДЛЫН ХЯНАЛТЫН ХУУДАС

Жолоочийн овог нэр:……………………………………………

Тээврийн хэрэгслийн дугаар:………………………………….

|  |  |  |  |  |  |
| --- | --- | --- | --- | --- | --- |
| **Жолоочийн эрүүл мэндийн үзлэг** | | | | | |
| № | Үзлэгийн төрөл | Шаардлага | Шалгуур хангасан | | Тайлбар |
| Тийм | Үгүй |
| **Нэг. Ерөнхий үзлэг** | | | | | |
| 1 | Цусны даралт | Цусны даралт хэвийн (даралтыг 2 гарт 3 удаа үзэж тэмдэглэх) |  |  |  |
| 2 | Зүрх судасны тогтолцоо | Хэвийн |  |  |  |
| 3 | Амьсгалын тогтолцоо | Хэвийн |  |  |  |
| 4 | Яс булчингийн тогтолцоо | Хэвийн |  |  |  |
| 5 | Согтууруулах ундааг сүүлийн 3 хоногт хэрэглэсэн эсэх | Үгүй |  |  |  |
| Эрүүл мэндээр тэнцэнэ, тэнцэхгүй /зур/ Зөвшөөрсөн:  ……………………………. /жолооч/  Дуудлага зохицуулах ажилтан:………………………../ /  /гарын үсэг/ / овог, нэр/  Огноо, цаг минут:…………………………………………… | | | | | |
| **Автомашины үзлэг** | | | | | |
| № | Шалгах эд анги | Шалгуур | Шалгуур хангасан | | Тайлбар |
| Тийм | Үгүй |
| **Нэг. Цахилгаан, гэрэл дохио** | | | | | |
| 1 | Их гэрэл | Асах |  |  |  |
| 2 | Ойрын гэрэл | Асах |  |  |  |
| 3 | Оворын гэрэл | Асах |  |  |  |
| 4 | Дохио, аваарын гэрэл | Асах, анивчих |  |  |  |
| 5 | Акумляторийн цэнэг | 12 вольт |  |  |  |
| 6 | Цахилгаан холбогч | Байгаа |  |  |  |
| 7 | Автомашины дуут дохио | Дуугарах |  |  |  |
| 8 | Тусгай гэрэл, дуут дохио | Асах, дуугарах |  |  |  |
| 9 | Ослын гэрэлт пуужин | 3ш |  |  |  |
| 10 | Зөөврийн гэрэл | 1ш |  |  |  |
| **Хоёр. Мотор, тос, түлш** | | | | | |
| 11 | Моторын тосны түвшинг шалгах | Дээд доод түвшний дунд |  |  |  |
| 12 | Залах хүрдний шингэн шалгах /руль/ | Дээд доод түвшний дунд |  |  |  |
| 13 | Тормосны систем шалгах /шингэн, хоолой, накладка/ | Дээд доод түвшний дунд |  |  |  |
| 14 | Моторын хөргөлтийн шингэний түвшинг шалгах | Таглаагаар харагдах |  |  |  |
| 15 | Хурдны хайрцагны тосны түвшин | Дээд доод түвшний дунд |  |  |  |
| 16 | Моторын асалт | Сайн |  |  |  |
| 17 | Түлшний сав | Гоожоогүй |  |  |  |
| 18 | Нөөц түлшний сав | Гоожихгүй, таг сайн |  |  |  |
| 19 | Нөөц түлш /бензин/ | 20 л |  |  |  |
| 20 | Дулаан үлээгч | ажилладаг |  |  |  |
| **Гурав. Дугуй, зогсоох систем** | | | | | |
| 21 | Дугуйны хийн даралт | Урд 2,7 кг/см2 |  |  |  |
| 22 | Хойд 2,7 кг/см2 |  |  |  |
| 23 | Нөөц дугуй | 2ш |  |  |  |
| 24 | Нөөц олгой хамер | 2ш |  |  |  |
| 25 | Дугуйн хээний хэмжээ | 0,8 см-ээс дээш |  |  |  |
| 26 | Тормос сайн | 4 дугуй зэрэг |  |  |  |
| 27 | Гар тормос | Ажилладаг |  |  |  |
| 28 | Автомат дугуй хийлэгч | 1ш |  |  |  |
| 29 | Дугуйн нөхөөс | 1 ком |  |  |  |
| **30** | Дугуйн ивүүр төмөр | 2ш |  |  |  |
| **Дөрөв. Эмнэлгийн тусламжийн хэрэгсэл** | | | | | |
| 31 | Жолоочийн эмнэлгийн анхан шатны тусламжийн иж бүрдэл | 1ш |  |  |  |
| 32 | Угсардаг насилк | 1ш |  |  |  |
| 33 | Чиг баригч | Хөлний-3ш |  |  |  |
| Гарны-3ш |  |  |  |
| Хүзүүний-3ш |  |  |  |
| Нурууны-3ш |  |  |  |
| 34 | Ариутгасан ороох боох материал | 5ком |  |  |  |
| **Тав. Багаж, бусад хэрэгсэл** | | | | | |
| 35 | Түлхүүр, багаж | Хангалттай |  |  |  |
| 36 | Галын хор | 1ш |  |  |  |
| 37 | Ослын зогсолтын гурвалжин тэмдэг | 1ш |  |  |  |
| 38 | Зөөлөн татлага, чирэгч трос | 1ш |  |  |  |
| 39 | Байршил тогтоогч GPS аяллын цахим хөтөч | 1ш |  |  |  |
| 40 | Дулаан хувцас ( өвлийн улиралд дах дэгтий, машины бүтээлэг) | 1ш |  |  |  |
| 41 | Тахлын хувцас | 3ш |  |  |  |
| 42 | Ариутгалын бодис | 2л |  |  |  |
| 43 | Зөөврийн, түлш бензинээр ажилладаг дулаан үүсгүүр | 1ш |  |  |  |
| 44 | Майхан, аяны хөнжил | 1ш |  |  |  |
| 45 | Гэрэлтүүлэгч | 1ш |  |  |  |
| 46 | Замын хүнс | 2 хүн, 2 өдрийн |  |  |  |
| 47 | Холбооны утас /шаардлагатай тохиолдолд/ | 1ш |  |  |  |
| 48 | Зургийн аппарат /шаардлагатай тохиолдолд/ | 1ш |  |  |  |
| 49 | Газын плитка (нөөц газтай)  /шаардлагатай тохиолдолд/ | 1ш |  |  |  |
| Автомашины техникийн үзүүлэлт тэнцэнэ, тэнцэхгүй /зур/  Аж ахуй хариуцсан менежер: ……………………………./ /  /гарын үсэг/ /Овог, нэр/  Огноо, цаг минут: ………………………………………………… | | | | | |